

 **REPUBLIKA HRVATSKA**

**OSJEČKO-BARANJSKA ŽUPANIJA**

 **OPĆINA ŠODOLOVCI**

**Šodolovci, 13. veljače 2025.g.**

**BILJEŠKE**

**UZ FINANCIJSKE IZVJEŠTAJE**

za razdoblje od 01. siječnja do 31. prosinca 2024. godine

I. UVOD

1. Naziv obveznika: OPĆINA ŠODOLOVCI

2. Sjedište obveznika: Šodolovci, 31 200 Šodolovci

3. Adresa sjedišta: Ive Andrića 5

4. Šifra općine: 614

5. Broj RKP-a: 36900

6. Matični broj: 02552639

7. OIB: 62765405304

8. Razina: 22 i 23

9. Razdjel: 000

10. Šifra djelatnosti – NKD 2007:8411

11. Razdoblje: 01.01. – 31.12.2024. godine

Popis zakonskih i podzakonskih akata koji se izravno odnose na financijsko izvještavanje:

* Zakon o proračunu
* Zakon o izvršavanju Državnog proračuna Republike Hrvatske za 2024. godinu
* Pravilnik o proračunskom računovodstvu i računskom planu
* Pravilnik o financijskom izvještavanju u proračunskom računovodstvu.

Financiranje javnih rashoda izvršeno je na osnovi slijedećih financijsko planskih dokumenata:

* Proračun Općine Šodolovci za 2024. godinu (Službeni glasnik Općine Šodolovci broj 8/23 )
* I. Izmjene i dopune Proračuna Općine Šodolovci za 2024. godinu (Službeni glasnik Općine Šodolovci br. 3/24)
* II. Izmjene i dopune Proračuna Općine Šodolovci za 2024. godinu (Službeni glasnike Općine Šodolovci br. 6/24).

Sukladno Okružnici o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01. siječnja do 31. prosinca 2024. godine (KLASA: 400-02/24-01/19; URBROJ: 513-05-03-25-4) od 14. siječnja 2025. godine predaju se financijski izvještaji razine 22 i 23 u zadanom zakonskom roku i to do 17. veljače 2025.g.

Sastavljen je set financijskih izvještaja:

* Izvještaj o prihodima i rashodima, primicima i izdacima na Obrascu: PR-RAS,
* Bilanca na Obrascu: BILANCA,
* Izvještaj o rashodima prema funkcijskoj klasifikaciji na Obrascu: RAS-funkcijski,
* Izvještaj o promjenama u vrijednosti i obujmu imovine i obveza na Obrascu: P-VRIO,
* Izvještaj o obvezama na Obrascu: OBVEZE.

**I. BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA (PR-RAS)**

**Izvještaj o prihodima i rashodima, primicima i izdacima (PR-RAS)** daje pregled:

* Prihoda i rashoda poslovanja,
* Prihoda i rashoda od nefinancijske imovine i
* Primitaka i izdataka.

Na dan 31.12.2024.g. **prihodi poslovanja** su ostvareni u iznosu od 1.259.057,06 € što je za 17,7 % više u odnosu na isto razdoblje prethodne godine.

Značajnija odstupanja u ostvarenju prihoda poslovanja vidljiva su na sljedećim šiframa:

**1. Bilješka uz šifru 6134:** Prihodi od povremenih poreza na imovinu su u tekućem razdoblju ostvareni u značajno većem iznosu u odnosu na isto razdoblje prethodne godine, a odnose se na prihode od poreza na promet nekretnina.

***2. Bilješka uz šifru 6332:*** Pomoći proračunu iz drugih proračuna su u promatranom razdoblju tekuće godine ostvarene u većem iznosu u odnosu na isto razdoblje prethodne godine, a razlika proizlazi iz sredstva kapitalnih pomoći iz županijskog proračuna i državnog proračuna.

***3.*** ***Bilješka uz šifru 634:*** U promatranom razdoblju tekuće godine primljene su znatno veće tekuće i kapitalne pomoći od izvanproračunskih korisnika u odnosu na isto razdoblje prethodne godine, a odnose se na pomoći od Fonda za zaštitu okoliša i energetsku učinkovitost. Primljenim pomoćima sufinancirana je provedba dva projekta koja su završena u prethodnoj godini i jedan koji je proveden u tekućoj godini.

***4.*** ***Bilješka uz šifru 638:*** U promatranom razdoblju tekuće godine ostvareni su prihodi po osnovi tekućih pomoći temeljem prijenosa EU sredstava, a odnose se na naknadno priznavanje troškova po osnovi završenih EU projekata „Zajedno u zajednici u općini Šodolovci“ i „Zaželi bolji život u općini Šodolovci“ te isplatu predujma za provedbu projekta „Zaželi bolji život u općini Šodolovci – FAZA II“ čija provedba je počela u 2024.g.

***5. Bilješka uz šifru 642:*** U promatranom razdoblju tekuće godine ostvareni su manji prihodi od nefinancijske imovine u odnosu na isto razdoblje prethodne godine, a razlika proizlazi iz manje uplaćenih sredstava od naknade za koncesiju za odvoz i zbrinjavanje komunalnog otpada sa područja Općine Šodolovci, nešto manje uplaćenih sredstava od zakupa poslovnih prostora i od naknade za zadržavanje nezakonito izgrađenih zgrada u prostoru.

***6. Bilješka uz šifru 6526:*** Manje ostvareni ostali nespomenuti prihodi u promatranom razdoblju tekuće godine u odnosu na isto razdoblje prethodne godine se odnose na sredstva od refundacije štete od strane osiguravajućeg društva.

***7. Bilješka uz šifru 6632:*** U promatranom razdoblju tekuće godine su ostvarene kapitalne donacije za opremanje vanjskog fitnes vježbališta u naselju Ada, adaptaciju poslovne zgrade u naselju Šodolovci sa izgradnjom vanjskog produžetka, izgradnju sportskog igrališta u naselju Palača i sanaciju krovišta društvenog doma u naselju Ada.

***8. Bilješka uz šifru 683:*** U promatranom razdoblju tekuće godine je ostvaren manji iznos ostalih prihoda u odnosu na isto razdoblje prethodne godine koje sadržava povrate preplaćenih sredstava po osnovi isplate novčane naknade umirovljenicima za vrijeme blagdana.

**Rashodi poslovanja** su u izvještajnom razdoblju tekuće godine izvršeni za 12 % više u odnosu na isto razdoblje prethodne godine, a značajnija odstupanja vidljiva su na sljedećim šiframa:

***1. Bilješka uz šifru 3111:*** Više izvršeni rashodi za plaće za redovan rad u promatranom razdoblju u odnosu na isto razdoblje prošle godine proizlaze iz povećanog broja zaposlenih uslijed početka provedbe projekta „Zaželi bolji život u općini Šodolovci – FAZA II“.

***2. Bilješka uz šifru 3213:*** Manje ostvareni rashodi za stručno usavršavanje zaposlenike se odnose na rashode za seminare i webinare.

***3.*** ***Bilješka uz šifru 3221:*** Više ostvareni rashodi za uredski materijal i ostale materijalne rashode u promatranom razdoblju prethodne godine u odnosu na isto razdoblje tekuće godine se odnose na rashode za časopise odnosno pretplatu na poslovne časopise.

***4. Bilješka uz šifru 3225:*** U promatranom razdoblju tekuće godine ostvareni su rashodi za nabavu sitnog inventara u većem iznosu u odnosu na isto razdoblje prethodne godine, a odnose se na nabavu potrebne opreme za opremanje nove zgrade sjedišta Općine.

***5. Bilješka uz šifru 3231:*** Rashodi za usluge telefona, pošte i prijevoza su u promatranom razdoblju tekuće godine ostvareni u znatno većem iznosu u odnosu na isto razdoblje prethodne godine, a razlog tome je početak evidentiranja rashoda za uslugu linijskog prijevoza koja prethodne godine nije bila evidentirana na ovoj šifri.

***6. Bilješka uz šifru 3232:*** Rashodi za usluge tekućeg i investicijskog održavanja su u promatranom razdoblju tekuće godine ostvareni u većem iznosu u odnosu na isto razdoblje prethodne godine, a odnose se na veće rashode za održavanje građevinskih objekata u općinskom vlasništvu.

***7. Bilješka uz šifru 3233:*** Rashodi za usluge promidžbe i informiranja su u promatranom razdoblju prethodne godine ostvareni u znatno većem iznosu, a odnose se na rashode za objavljene nekomercijalne oglase u lokalnim novinama za potrebe javnih natječaja i sl.

***8. Bilješka uz šifru 3235:*** U promatranom razdoblju prethodne godine ovi rashodi su ostvareni u znatno većem iznosu u odnosu na isto razdoblje tekuće godine, a razlika se odnosi na rashode za nabavu licence.

***9. Bilješka uz šifru 3236:*** U promatranom razdoblju tekuće godine nisu ostvarenih rashodi za zdravstvene i veterinarske usluge dok se u istom razdoblju prethodne godine odnose na rashode za provedbu preventivnih sistematskih pregleda zaposlenika.

***10. Bilješka uz šifru 3237:*** U promatranom razdoblju tekuće godine rashodi za intelektualne i osobne usluge su izvršeni u većem iznosu u odnosu na isto razdoblje prethodne godine, a razlika proizlazi iz rashoda za geodetsko katastarske usluge.

***11. Bilješka uz šifru 3239:*** U promatranom razdoblju tekuće godine izvršeni su znatno veći rashodi za ostale usluge u odnosu na isto razdoblje prethodne godine, a odnose se na grafičke i tiskarske usluge za potrebe provedbe projekta Digitalna arhiva dok istih nema u promatranom razdoblju prethodne godine.

***12. Bilješka uz šifru 3291:*** Rashodi za naknade za rad predstavničkih i izvršnih tijela, povjerenstava i slično u promatranom razdoblju prethodne godine uključuju naknade povjerenstvu i biračkim odborima za rad na izborima za nacionalne manjine i to je razlog većem izvršenju ovih rashoda u odnosu na promatrano razdoblje tekuće godine.

***12. Bilješka uz šifru 3295:*** Rashodi za pristojbe i naknade su u promatranom razdoblju tekuće godine izvršeni u manjem iznosu u odnosu na isto razdoblje prethodne godine, a razlog tome je što prethodno razdoblje sadrži rashode za poticajnu naknadu za dvije godine dok tekuće razdoblje samo za prethodnu godinu.

***13. Bilješka uz šifru 3299:*** Ostali nespomenuti rashodi poslovanja u promatranom razdoblju tekuće godine sadržavaju troškove saniranja požara od strane JVP Osijek što je znato povećalo rashode u odnosu na isto razdoblje prethodne godine.

Na dan 31.12.2024. godine **prihodi od nefinancijske imovine** su ostvareni u većem iznosu u odnosu na isto razdoblje prethodne godine, a značajnije odstupanje vidljivo je na sljedećim šiframa:

***1. Bilješka uz šifru 7111:*** Prihodi od prodaje materijalne imovine se odnose na prihode od prodaje državnog poljoprivrednog zemljišta (pripadajućih 65%) i u promatranom razdoblju su ostvareni u znatno većem iznosu u odnosu na isto razdoblje prošle godine, a najviše zbog naplate dospjelih, a neplaćenih potraživanja, ali i plaćanja nedospjelih potraživanja od strane nekoliko subjekata.

Rashodi za nabavu nefinancijske imovine su u promatranom razdoblju izvršeni u manjem iznosu u odnosu na isto razdoblje prošle godine, a značajnija odstupanja su vidljiva na sljedećim šiframa:

***1. Bilješka uz šifru 411:*** Izvršeni rashodi za materijalnu imovinu – prirodna bogatstva u promatranom razdoblju tekuće godine se odnose na nabavu zemljišta koje je u naravi poljski put.

***2. Bilješka uz šifru 4212:*** U promatranom razdoblju tekuće godine na ovoj šifri nema izvršenih rashoda, a iskazani iznos iz istog razdoblje prethodne godine se odnosi na rashode za nabavu dva poslovna objekta u naselju Šodolovci.

***3. Bilješka uz šifru 4213:*** Rashodi za ceste, željeznice i ostale prometne objekte su u promatranom razdoblju tekuće godine izvršeni u većem iznosu u odnosu na isto razdoblje prethodne godine. Rashodi iskazani u prethodnoj godini obuhvaćaju samo rashode za izradu projektno tehničke dokumentacije dok u tekućoj godini obuhvaćaju rashode za izgradnju dijela pješačke staze u naselju Palača.

***4. Bilješka uz šifru 4214:*** Rashodi za ostale građevinske objekte su u promatranom razdoblju tekuće godine izvršeni u puno manjem iznosu jer obuhvaćaju samo izgradnju nadstrešnice dok u istom razdoblju prethodne godine obuhvaćaju rashode za izgradnju sportskih igrališta u naseljima Ada i Petrova Slatina.

***5. Bilješka uz šifru 4221:*** Rashodi za uredsku opremu i namještaj u promatranom razdoblju prethodne godine su izvršeni u većem iznosu u odnosu na isto razdoblje tekuće godine, a razlika proizlazi iz rashoda za nabavu računala i računalne opreme.

***6. Bilješka uz šifru 4223:*** Više izvršenih rashodi za nabavu opreme za održavanje i zaštitu u promatranom razdoblju prethodne godine se odnose na provedbu projekta kojim je nabavljen sustav videonadzora u svim naseljima Općine.

***7. Bilješka uz šifru 4226:*** Rashodi za sportsku i glazbenu opremu se odnose na opremanje vanjskih fitnes vježbališta i u promatranom razdoblju prethodne godine su izvršeni u manjem iznosu jer se odnose na opremanje samo jedno fitnes vježbališta dok u istom razdoblju tekuće godine je izvršeno opremanje tri vježbališta.

***8. Bilješka uz šifru 4227:*** Više izvršeni iznos rashoda za nabavu uređaja, strojeva i opreme za ostale namjene u promatranom razdoblju prethodne godine proizlazi iz nabave komunalne opreme.

***4. Bilješka uz šifru: 451:*** U promatranom razdoblju tekuće godine rashodi za dodatna ulaganja se odnose na sanaciju krovišta društvenog doma u naselju Ada, dok u istom razdoblju prethodne godine ovi rashodi se odnose na rekonstrukciju društvenog doma u naselju Petrova Slatina.

**II. BILJEŠKA UZ IZVJEŠTAJ BILANCA**

U Bilancu su uneseni podaci iz Glavne knjige. Jednakosti među pojedinim pozicijama Bilance proizlaze iz propisanih knjigovodstvenih evidencija tako da B001 Imovina = B003 Obveze + Vlastiti izvori.

Za ispravak vrijednosti dugotrajne imovine korištene su stope propisane prema važećem Pravilniku o proračunskom računovodstvu i računskom planu.

Nefinancijska imovina obuhvaća:

* 01 Neproizvedenu dugotrajnu imovinu,
* 02 Proizvedenu dugotrajnu imovinu,
* 03 Plemenite metale i ostale pohranjene vrijednosti,
* 04 Sitni inventar,
* 05 Dugotrajnu nefinancijsku imovinu u pripremi i
* 06 Proizvedenu kratkotrajnu imovinu.

U nastavku se daje bilješka za šifre po vrstama nefinancijske imovine gdje su vidljive značajnije promjene u odnosu na početak izvještajnog razdoblja.

**02 Proizvedena dugotrajna imovina**

***1. Bilješka uz šifru 0213:*** Povećanje vrijednosti ceste, željeznice i ostalih prometnih objekata se odnosi na rashode za izgradnju dijela pješačke staze u naselju Palača.

***2. Bilješka uz šifru 0226:*** Povećanje vrijednosti sportske i glazbene opreme se odnosi na izgradnju i opremanje vanjskih fitnes vježbališta u naseljima Silaš, Ada i Palača.

Financijska imovina obuhvaća:

* 11 Novac u banci i blagajni
* 12 Depoziti, jamčevni polozi i potraživanja od zaposlenih te za više plaćene poreze i ostalo
* 13 Potraživanja za dane zajmove
* 14 Vrijednosni papiri
* 15 Dionice i udjeli u glavnici
* 16 Potraživanja za prihode poslovanja
* 17 Potraživanja od prodaje nefinancijske imovine.

**12 Depoziti, jamčevni polozi i potraživanja od zaposlenih te za više plaćene poreze i ostalo**

**1. Bilješka uz šifru: 129:** Povećanje vrijednosti ostalih potraživanja se odnosi na povećanje potraživanja za predujmove.

Obveze obuhvaćaju:

* 23 Obveze za rashode poslovanja,
* 24 Obveze za nabavu nefinancijske imovine,
* 25 Obveze za vrijednosne papire,
* 26 Obveze za kredite i zajmove
* 29 Odgođeno plaćanje rashoda i prihodi budućih razdoblja.

***1. Bilješka uz šifru 231:*** Stanje obveza za zaposlene se znatno povećalo na kraju promatranog razdoblje u odnosu na početak, a proizlazi iz početka provedbe projekta „Zaželi bolji život u općini Šodolovci – FAZA II“ u kojem je zaposleno 19 žena što je povećalo i ukupne rashode za plaće.

**Bilješka uz rezultat poslovanja:**

Na kraju izvještajnog razdoblja ostvaren je višak prihoda poslovanja u iznosu od 299.192,73 € i manjak prihoda od nefinancijske imovine u iznosu od 177.523,44 € iz čega proizlazi višak prihoda izvještajnog razdoblja u iznosu od 121.669,29 €.

Uzimajući u obzir preneseni financijski rezultat i provedbu obveznih korekcija financijskog rezultata, a sukladno Pravilniku o proračunskom računovodstvu i računskom planu na dan 31. prosinca 2024.g. ukupni višak prihoda poslovanja iznosi 30.677,42 €, a ukupni višak prihoda od nefinancijske imovine iznosi 180.336,95 €. Stavljajući u odnos ostvareni višak prihoda poslovanja i višak prihoda od nefinancijske imovine utvrđen je višak prihoda i primitaka raspoloživ u sljedećem razdoblju u iznosu od 211.014,37 €.

Tijekom 2024. godine Općina se nije zaduživala kod kreditnih institucija i drugih pravnih subjekata, te također ista nema nikakvih zaduženja po osnovi kredita i zajmova iz prethodnih razdoblja.

**III. BILJEŠKA UZ IZVJEŠTAJ O RASHODIMA PREMA FUNKCIJSKOJ KLASIFIKACIJI (RAS-funkcijski)**

Funkcijski se klasificiraju rashodi poslovanja i rashodi za nabavu nefinancijske imovine, dok se izdaci za financijsku imovinu i otplatu zajmova ne razvrstavaju funkcijski te se ne uključuju u ovaj izvještaj.

Izvještaj o rashodima prema funkcijskoj klasifikaciji na **šifri R1** odgovara iznosu na **šifri Y034** Ukupni rashodi u Obrascu PR-RAS u iznosu od **1.191.055,89 €.**

**IV. BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (P-VRIO)**

Tijekom 2024.g. nije bilo evidentiranih promjena u vrijednosti i obujmu imovine i obveza.

**V. BILJEŠKE UZ IZVJEŠTAJ O OBVEZAMA (OBVEZE)**

***1. Bilješka uz šifru V006:*** Stanje obveza na kraju izvještajnog razdoblja iznosi 72.760,90 €, a odnosi se na dospjele i nedospjele obveze.

***2. Bilješka uz šifru V007:*** Stanje dospjelih obveza na kraju izvještajnog razdoblja iznosi 21.369,93 €. Dospjele, a nepodmirene obveze za materijalne rashode (13.503,54 €) i za naknade građanima i kućanstvima (997,98 €) su podmirene do predaje izvještaja dok obveze za nabavu nefinancijske imovine u iznosu od 6.868,41 € nisu podmirene do dospijeća jer nisu izvršene ugovorom dogovorene usluge.

 Općinski načelnik:

 Dragan Zorić, v.r.